งูแมวเซา (คัมภีร์ไบเบิล)

ชาวอิสราเอลถูกงูแมวเซากัด (หนังสือกันดารวิถี บทที่ 21) ภาพพิมพ์จากรวมภาพวาดคัมภีรไบเบิลของฟิลลิป เมดเฮิร์ต (Phillip Medhurst)
งูแมวเซา (fiery flying serpent;  sārāf mə‘ōfēf; ἔκγονα αὐτῶν ἐξελεύσονται; Absorbens volucrem) เป็นสิ่งมีชีวิตที่ถูกกล่าวถึงในหนังสืออิสยาห์ในคัมภีร์ฮีบรู
คำภาษาฮีบรู saraph ที่แปลได้ว่า "งูแมวเซา" ยังปรากฏที่อื่นในหนังสืออิสยาห์เพื่อสื่อถือเสราฟิม หรือคำรูปเอกพจน์คือเสรัฟ

**บันทึกในคัมภีร์ไบเบิล**

**หนังสืออิสยาห์**
 อิสยาห์ 6:2: "เหนือพระองค์มีพวกเสราฟิมยืนอยู่ แต่ละองค์มีปีก 6 ปีก ใช้ 2 ปีกปิดหน้า ใช้ 2 ปีกปิดเท้า และใช้ 2 ปีกบินไป"- อิสยาห์ 14:29: "ฟีลิสเตียเอ๋ย พวกเจ้าทั้งหมดอย่าได้เปรมปรีดิ์ไปเลย ว่ากระบองซึ่งตีเจ้านั้นหักเสียแล้ว เพราะงูพิษจะออกมาจากรากเหง้าของงู และผลของมันจะเป็นงูแมวเซา"- อิสยาห์ 30:6: "(ครุวาทเรื่องสัตว์ป่าแห่งเนเกบ) ไปตามแผ่นดินแห่งความลำบากและแสนระทม ที่ซึ่งนางสิงโตและสิงโตตัวผู้ออกมา ทั้งงูกะปะ และงูแมวเซา เขาทั้งหลายบรรทุกทรัพย์สมบัติของเขาบนหลังลา และบรรทุกทรัพย์สินของเขาบนโหนกอูฐ ไปยังชนชาติหนึ่งที่ไม่เป็นประโยชน์ต่อเขา"

**แหล่งอื่น ๆ**
การอ้างถึง "งูแมวเซา" พบได้อีกหลายที่ในคัมภีร์ฮีบรู- 15: "ผู้ทรงนำท่านมาตลอดถิ่นทุรกันดารใหญ่น่ากลัว ซึ่งมีงูแมวเซาและแมงป่องและดินแห้งแล้งไม่มีน้ำ ผู้ประทานน้ำจากหินแข็งแก่ท่าน"- 8 "(6) และพระยาห์เวห์ทรงส่งพวกงูพิษมาในหมู่ประชาชน งูก็กัดประชาชน และคนอิสราเอลตายเป็นจำนวนมาก (7) และประชาชนมาหาโมเสสกล่าวว่า "เราทำบาปเพราะเราต่อว่าพระยาห์เวห์และต่อว่าท่าน ขอทูลวิงวอนพระยาห์เวห์ให้พระองค์ทรงนำงูไปจากเรา" ดังนั้นโมเสสจึงทูลวิงวอนเพื่อประชาชน (8) และพระยาห์เวห์ตรัสกับโมเสสว่า "จงทำงูพิษตัวหนึ่งติดไว้บนเสา และทุกคนที่ถูกงูกัดมองดูงูนั้น ก็จะมีชีวิตอยู่ได้" สัญลักษณ์นี้คือเนหุชทาน คล้ายกับคทาแอสคลีเพียสของกรีกโบราณ (ซึ่งมักจะสับสนกับคทางูไขว้) และมักถูกอ้างว่าเป็นตัวอย่างของการมีต้นแบบดั้งเดิมเดียวกัน

**	การระบุตัวตน**
Echis coloratus (งูพิษเกล็ดเลื่อย)
ตราประทับของชาวอิสราเอลโบราณมักเลือกใช้สัญลักษณ์ร่วมกับอียิปต์โบราณที่อยู่ใกล้เคียง ด้วยเหตุนี้นักโบราณคดีจึงค้นพบตราประทับจำนวนมากที่แสดงภาพงูเห่ายูเรอุส (uraeus) ที่มี 4 ปีก ประกอบการข้อเท็จจริงที่ว่าภาพงูเห่าเหล่านี้แตกต่างจากสัญลักษณ์ของอียิปต์ทั่วไปที่แสดงภาพเป็นงูที่มีเพียง 2 ปีก และงูเห่าเหล่านี้มีความเชื่อมโยงบางอย่างกับ "งูแมวเซา" ที่กล่าวถึงในหนังสืออิสยาห์ หรือแม้กระทั่งเชื่อมโยงอย่างเจาะจงมากขึ้นกับเสราฟิมซึ่งพบได้ในส่วนอื่นในหนังสืออิสยาห์ อย่างไรก็ตาม การระบุตัวตนเช่นนี้ไม่ได้รับการยอมรับในระดับสากล 
มีการสันนิษฐานเพื่อระบุตัวตนของงูแมวเซาในทางชีววิทยา โรนัลด์ มิลเลตต์ (Ronald Millett) และจอห์น แพรตต์ (John Pratt) ระบุตัวตนของงูแมวเซาว่าเป็น งูพิษเกล็ดเลื่อยอิสราเอล (Israeli saw-scale viper) หรือ งูพิษพรม (carpet viper) (Echis coloratus) โดยอาศัยเบาะแสหลายประการจากแหล่งข้อมูลที่เป็นลายลักษณ์อักษร อย่างเช่นที่ว่างูอาศัยในหุบเขาอาราวา ชอบภูมิประเทศที่เป็นหิน และเป็นงูที่มีพิษร้ายแรง บันทึกของชาวโรมันระบุปี ค.ศ. 22 เกี่ยวกับทะเลทรายแห่งอาระเบียระบุถึงงูพิษเกล็ดเลื่อยโดยบันทึกว่า "ยังมีงูที่มีสีแดงเข้ม ยาวช่วงหนึ่งเท่ากับจากพื้นขึ้นมาถึงเอวของมนุษย์ ผู้ถูกมันกัดจะไม่สามารถรักษาได้" สัตว์อื่น ๆ ที่มีการสันนิษฐานว่าเป็นตัวตนของงูแมวเซา ได้แก่ งูพิษมีเขาทะเลทราย (และสายพันธุ์ใกล้เคียง), งูดำทะเลทรายหรืองูทะเลทรายดำ และ dracunculus medinensis ที่เป็นหนอนตัวกลม

**ดูเพิ่ม**
มังกร
*เสราฟิม

**อ้างอิง**
หมวดหมู่:งูในศาสนา
หมวดหมู่:สัตว์จำพวกงูในคัมภีร์ไบเบิล
หมวดหมู่:สิ่งมีชีวิตปรัมปรา
หมวดหมู่:มังกร
หมวดหมู่:หนังสืออิสยาห์